Το μέτωπο της βορειανατολικής Ουκρανίας ήταν ένα από τα πρώτα πεδία συγκρούσεων κατά τη διάρκεια της ρωσικής εισβολής στην Ουκρανία. Ρώσοι και Ουκρανοί στρατιώτες συγκρούστηκαν για τον έλεγχο των περιφερειών Σούμι και Τσερνίχιβ της Ουκρανίας. Οι μάχες διήρκησαν από τις 24 Φεβρουαρίου 2022 (πρώτη ημέρα της εισβολής) μέχρι και τις 8 Απριλίου.

Οι σύγκρουσεις έληξαν με την εγκατάλειψη του μετώπου από τους Ρώσους και την αναδίπλωσή τους εντός του ρωσικού εδάφους.

Επισκόπηση
----------

Οι μάχες του βορειοανατολικού μετώπου έλαβαν χώρα στα εδάφη των περιφερειών Τσερνίχιβ και Σούμι αλλά και στις ομώνυμες πόλεις. Το Τσερνίχιβ ήταν υπό πολιορκία για περισσότερες από πέντε εβδομάδες. Στις 25 Φεβρουαρίου οι Ρώσοι κατέλαβαν το Κόνοτοπ στη περιφέρεια Σούμι. Την ίδια μέρα οι Ρώσοι επιτέθηκαν χωρίς επιτυχία και στο Σούμι. Οι ρωσικές δυνάμεις επιτέθηκαν και στην Οχτύρκα όπου σύμφωνα με τον δήμαρχο της πόλης έριξαν θερμοβαρικά όπλα.

Ενώ μαινόταν η μάχη του Σούμι, οι ρωσικές δυνάμεις κινήθηκαν δυτικά μέσω του Σούμι, και στις 4 Μαρτίου έφτασαν στο Μπροβάρι, ανατολικό προάστιο του Κιέβου. Σε μια αξιολόγηση της εκστρατείας που δημοσιεύτηκε στις 4 Μαρτίου, ο Φρέντρικ Κέιγκαν έγραψε ότι "ο άξονας του Σούμι είναι αυτή τη στιγμή η πιο επιτυχημένη και πιο επικίνδυνη ρωσική οδός προέλασης προς το Κίεβο ." Σημείωσε ότι η γεωγραφία της περιοχής ευνοούσε τις προελάσεις με την χρήση στρατιωτικών οχημάτων καθώς το έδαφος «είναι επίπεδο και αραιοκατοικημένο, προσφέροντας λίγες καλές αμυντικές θέσεις [για τους αμυνόμενους]».

Στις 2 Απριλίου 2022 όλη η περιφέρεια Κιέβου, συμπεριλαμβανομένου του Μπροβάρι, κηρύχθηκε ελεύθερη από το Ουκρανικό Υπουργείο Άμυνας μετά την αποχώρηση των ρωσικών στρατευμάτων από την περιοχή. Στις 4 Απριλίου 2022 τα ρωσικά στρατεύματα είχαν ολοκληρώσει σε μεγάλο βαθμό την αποχώρηση τους από τη περιφέρεια Σούμι και δεν κατείχαν πλέον καμία πόλη ή χωριό στην περιοχή. Το Πεντάγωνο επιβεβαίωσε στις 6 Απριλίου ότι τα ρωσικά στρατεύματα είχαν αποσυρθεί από την περιφέρεια Τσερνίχιβ, αλλά ισχυρίστηκε ότι υπήρχαν ακόμα Ρώσοι στρατιώτες στη περιφέρεια Σούμι. Στις 7 Απριλίου, ο Ντμίτρο Ζιβίτσκι, κυβερνήτης της περιφέρειας Σούμι, δήλωσε ότι τα ρωσικά στρατεύματα είχαν εγκαταλείψει την περιφέρεια, αλλά η περιοχή δεν ήταν ακόμα ασφαλής λόγω των εκρηκτικών και διαφόρων πυρομαχικών που είχαν αφήσει πίσω τα ρωσικά στρατεύματα κατά την αποχώρηση τους.

Παραπομπές
----------

1. ↑  Schwirtz, Michael; Tavernise, Sabrina (24 February 2022). «In Ukraine, Blasts Before Dawn, Outrage — Then Panic.» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 27 February 2022.. Ανακτήθηκε στις 27 February 2022.
2. ↑  «Ukraine forces control Sumy region bordering Russia». *The Economic Times*.. Ανακτήθηκε στις 2022-10-02.
3. ↑  «Pentagon: Russia has fully withdrawn from Kyiv, Chernihiv». *Washington Post*. 6 April 2022.. Ανακτήθηκε στις 7 April 2022.
4. ↑  Ward, Alexander (25 February 2022). «'Almost not possible' for Ukraine to win without West's help, Ukraine official says». *Politico*. Αρχειοθετήθηκε από το πρωτότυπο στις 26 February 2022.. Ανακτήθηκε στις 26 February 2022.
5. ↑  «Ukraine war news from February 25: Kyiv suburbs breached, Russian forces face resistance, Zelensky warns Russia will 'storm' capital». *Financial Times*. 26 February 2022. ISSN 0307-1766. Αρχειοθετήθηκε από το πρωτότυπο στις 26 February 2022.. Ανακτήθηκε στις 26 February 2022.
6. ↑  «Εισβολή στην Ουκρανία / «Ρώσοι έριξαν θερμοβαρική βόμβα» καταγγέλλει Ουκρανός δήμαρχος». *Αυγή*. 28 Φεβρουαρίου 2022. Ανακτήθηκε στις 2 Οκτωβρίου 2022.
7. ↑  Kagan, Frederick· Barros, George· Stepanenko, Kateryna (4 Μαρτίου 2022). «Russian Offensive Campaign Assessment, March 4». *Institute for the Study of War*. Ανακτήθηκε στις 5 Μαρτίου 2022.
8. ↑  Kagan, Frederick (5 March 2022). «Russian Offensive Campaign Assessment, March 4». *CriticalThreats*. Αρχειοθετήθηκε από το πρωτότυπο στις 6 March 2022.. Ανακτήθηκε στις 5 March 2022.
9. ↑  «Ukraine 'retakes whole Kyiv region' as Russia looks east». *www.aljazeera.com* (στα Αγγλικά). Ανακτήθηκε στις 9 Ιουλίου 2022.
10. ↑  Russian troops no longer hold any settlements in Ukraine's Sumy region, says governor, National Post (4 April 2022)
11. ↑  «Pentagon: Russia has fully withdrawn from Kyiv, Chernihiv». *The Washington Post*. 6 April 2022.. Ανακτήθηκε στις 7 April 2022.
12. ↑  Kalatur, Anastasiya (8 April 2022). «Sumy region liberated from Russian troops». *Ukrayinska Pravda*.. Ανακτήθηκε στις 15 April 2022.